**KOMPLEKSINĖS PASLAUGOS VILNIAUS RAJONO ŠEIMOMS**

1.**Pozityvios tėvystės įgūdžių ugdymas** – paslaugos teikiamos šeimoms, norinčioms tobulinti tėvystės įgūdžius ar jų įgyti, siekiant išugdyti geriausias tėvų ir vaikų savybes bei padėti jiems atskleisti savo gebėjimus ir galimybes. Tai 4 grupiniai užsiėmimai, (1 grupinio susitikimo trukmė – 3 valandos).

**Spalio mėnesio mokymai vyksta:**

Nemenčinėje Piliakalnio g. 84., 104 kab. pirmas susitikimas 9 d. 17 val. (liko 5 laisvos vietos)

Vilniuje, Kalvarijų g. 131. Įėjimas iš Lukšio g. pirmos durys, antras aukštas. Pirmas susitikimas 8 d. 17 val. (liko 3 laisvos vietos)

**Susitikimo temos:**

• Susipažinimas; Aš, mano vaikas ir pliaukštelėjimai;

• Emocinė, socialinė vaiko raida; Prieraišumas;

• Jausmų bankas; Ydingas pykčio ratas; Bausmės ir pasekmės; Probleminis elgesys ir tėvų reakcijos, pasekmės.

• Efektyvūs drausminimo būdai: taisyklės, paskatinimų sistema, drąsinimai ir pagyrimai, pasekmių taikymas, pasirinkimo suteikimas; Pasitikėjimo savimi stiprinimas.

2. **Psichologo konsultacijos.**

**• Individuali psichologo konsultacija** - tai pokalbiai, kurių metu žmogus, padedamas psichologo, aiškiau apibrėžia savo problemą, dėl kurios kreipėsi pagalbos, apžiūri savo gyvenimą iš kitų, dar nepažintų pusių, išsikelia bei įgyvendina jam svarbius tikslus. (1 asmeniui bus suteikta 6 – 7 konsultacijos po 1 val.) Konsultacijas teikia „BĮ Vilniaus rajono šeimos ir vaiko gerovės centras“

Spalio mėnesį psichologė konsultuoja:

* Antradienis, ketvirtadienis – Geisiškės, Mokyklos g. 64., Bendruomeniniai šeimos namai, A2 korpusas.
* Trečiadienis – Riešė, Sporto g. 3, 5 kabinetas.
* Penktadienis – Pikeliškės, Dvaro g. 27, renginių salėje.

**• Individualios šeimų konsultacijos** - individualios konsultacijos šeimoms, išgyvenančioms krizę ar patyrusioms traumuojančius emocinius išgyvenimus (ligas, netektis, skyrybas ir kt.), apimančios socialinę, psichologinę, psichoterapinę pagalbą, taip pat pagalbą įveikiant priklausomybę nuo psichoaktyviųjų medžiagų, lošimų ir kt. (Vienai šeimai vidutiniškai skiriama 8 konsultacijos, vienos konsultacijos trukmė - 1,5 val.) Konsultacijas teikia VŠĮ „Vaikų ir paauglių socialinis centras“ adresu: Kalvarijų g. 131, antras aukštas (įėjimas iš Lukšio gatvės) arba Nemenčinėje Piliakalnio g. 84

**3. Mediacija.**

• Mediacija – taikus ginčų sprendimo būdas, teikiamas neteisminiam civilinių ginčų taikinamajam tarpininkavimui, siekiant taikaus ginčų, tarpusavio konfliktų sprendimo. Mediacijos paslaugą teikia į teismo mediatorių sąrašą įrašyti specialistai, kurie gali padėti skiriantis, sudarant iki-/povedybinę sutartį, tariantis dėl įsipareigojimų vaikams, sutuoktiniui, sprendžiant finansinius klausimus dėl vaikų mokslo, išlaikymo, nuosavybės pasidalijimo ar priežiūros. Konsultacijos vyksta pagal susitarimą Kalvarijų g. 131, antras aukštas (įėjimas iš Lukšio gatvės) arba Nemenčinėje Piliakalnio g. 84

* Vilniuje yra įrenginėjamas vaikų priežiūros kambarys. Tėvai dalyvaudami projekto veiklose galės palikti vaikus nuo 3 iki 7 metų.
* Dėl paslaugų maloniai kviečiame susisiekti su Vilniaus rajono bendruomeninių šeimos namų koordinatore Egle, adresu: Mokyklos g. 64. Geisiškių k. el paštu bsnkoodinatore@gmail.com tel. +370 686 85697. Jums bus suteikta visa reikiama informacija apie vykdomas partnerių paslaugas.